নিউ ইয়র্কের নবনির্বাচিত মেয়রের সঙ্গে সাক্ষাৎ করতে চলেছেন ট্রাম্প!

ওয়েব ডেস্ক : নিউ ইয়র্কের নবনির্বাচিত মেয়র জোহরান মামদানির (Zohran Mamdani) সঙ্গে সাক্ষাৎ করবেন মার্কিন প্রেসিডেন্ট ডোনাল্ড ট্রাম্প (Donald Trump)। সম্প্রতি নিজের সোশাল মিডিয়া হ্যান্ডেল ট্রুথ সোশালে এমনটাই জানালেন তিনি। সেখানে ট্রাম্প জানিয়েছেন আগামী শুক্রবার তিনি সাক্ষাৎ করবেন নিউ ইয়র্কের (New York) মেয়রের সঙ্গে। মেয়র হওয়ার পরেই এই প্রথম দুই রাজনীতিকের মুখোমুখি বৈঠক হতে চলেছে।

বুধবার সোশাল মিডিয়া হ্যান্ডেল ট্রুথ সোশালে (Truth Social) ট্রাম্প লিখেছেন, “নিউ ইয়র্ক সিটির কমিউনিস্ট মেয়র জোহরান মামদানি (Zohran Mamdani) একটি বৈঠকের জন্য অনুরোধ করেছেন। আমরা একমত হয়েছি যে এই বৈঠকটি ২১শে নভেম্বর, শুক্রবার ওভাল অফিসে অনুষ্ঠিত হবে।”

আরও খবর : হাসিনার মৃত্যুদণ্ড নিয়ে আমেরিকার ভূমিকা কী? বিরাট দাবি পুত্র জয়ের

প্রসঙ্গত, মামদানির সঙ্গে ট্রাম্পের সম্পর্ক অতটা মধুর নয়। নিউইয়র্কে নির্বাচনের আগে অ্যান্ড্রু কুমোকে সমর্থন করেছিলেন তিনি। অন্যদিকে, মামদানিও ট্রাম্প প্রশাসনের বিভিন্ন নীতির সমালোচনা করে এসেছেন। ট্রাম্পের অভিবাসন নীতি ও গাজা যুদ্ধে ইজরায়েলকে সমর্থনের জন্য মার্কিন প্রেসিডেন্টের সমালোচনা করেছিলেন তিনি। তার পরেই আগামী শুক্রবার এই দুই নেতা মুখোমুখি বৈঠকে বসতে চলেছেন।

উল্লেখ্য, ট্রাম্প বিভিন্ন ,ময় প্রেসিডেন্টের ক্ষমতা ব্যবহার করে রাজনৈতিক প্রতিদ্বন্দবীদের উপর চাপ সৃষ্টি করেছেন। এমনকি যখন নিউ ইয়র্কে মেয়র নির্বাচনে প্রচারের সময় ট্রাম্প হুমকি দিয়ে বলেছিলেন, যদি মামদানি জেতেন, তাহলে তিনি ফেডারেল তহবিল আটকে দেবেন। কিন্তু তাতে কোনও লাভ হয়নি। বরং মেয়র হিসেবে নির্বাচিত হন মামদানি। এর পরেই ট্রাম্পের সঙ্গে বৈঠক করতে চলেছেন তিনি।